星加坡航空

星加坡航空公司，簡稱星航，係星加坡國有嘅航空公司。呢間公司係星空聯盟嘅成員之一。轄下有子公司勝安航空同埋酷航。

歷史 
星加坡航空母體喺1937年成立，當時嗰個名係馬來亞航空，早期只有一加飛機，運行星加坡至吉隆坡同檳城等航線。公司喺成個1940同1950年代蓬勃發展，後嚟又添置咗多加道格拉斯DC-3s型客機。喺1963年馬來西亞聯邦成立之後，公司就改名叫做「馬來西亞航空」。之後直到1965年，星加坡宣佈退出馬來西亞聯邦，成為獨立嘅主權國家，公司因為咁嘅關係而喺1966年又再改名為馬來西亞-星加坡航空。改名為MSA之後，公司大幅增加航線，喺1977年更買入MSA第一架波音707客機。

1972年，MSA因為星加坡同馬來西亞政府之間嘅合作關係破裂而被分為2間航空公司：星加坡航空同埋馬來西亞航空。即係而家嘅星航。

星航喺1970年代增長得好快，公司業務擴展到去印度次大陸同埋亞洲等22個城市，而且重開始買入波音747客機嚟擴充業務添。

1980年代，星航嘅業務重擴展到美國、加拿大、西歐等地，而係90年代重擴展到去非洲添。

喺2011年，星航開始發展廉價航班，星公司叫酷航。

星加坡航空官方網站
 Logistic Singapore History

星加坡公司
航空公司
星空聯盟